Ftit tal-ħin ilu tellajt l-istqarrija li ħareġ in-neputi ta' Mabel Stickland, Robert Hornyold-Strickland. Mr Robert Hornyold-Strickland li għandu 13% ishma fl-Allied Newspapers qed jistaqsi għal-pariri legali biex jara kif jista' jiġbor lura il-€5.5 miljun allegatament misruqa min-nies marbuta mal-fundazzjoni li kienet waqqfet zitu, Mabel Strickland. Hu qed jikkontendi li kull min kellu x'jaqsam ma' xi deċizzjoni meħuda għandu jiġi miżmum kontabbli għal għemilu. Hu qed jipponta subgħajh, speċjalment lejn Mario de Marco, membru tal-Parlament Nazzjonalista, li għandu ħafna saħħa u kontroll. Barra dan hu qed juri dubji serji dwar l-istrutturi "arcane and unaccountable" mibnija mill-familja Demarco rappreżentata llum minn Mario Demarco. Robert Hornyold-Strickland qed iħossu vindikat b'dak li ħiereġ il-qorti bħalissa għax hu ilu jqajjem id-dubji tiegħu għal ħafna snin, inkluż ukoll dwar il-ftehim tal-makkinarju tal-istampar. Huwa kompla jgħid li jħossu disgustat u rrabjat għal kif il-ħaddiema u l-istaff editorjali tal-gazzetta ġew traduti u li jkollhom jaħdmu taħt stress minħabba dawn l-allegazzjonijiet. Hu wiegħed li ser jagħmel dak kollu possibli biex jgħin lill-ħaddiema tal-gazzetta fi żmien tant diffiċċli. Hu wiegħed ukoll li ser joħorġu minn din is-sitwazzjoni aħjar u aktar b'saħħithom. Mr Hornyold-Strickland jittama li ssir ġustizzja u li t-Times toħroġ minn dan l-iskandlu. Imma xi ħaġa qawwija li fiha x'tifhem, hija meta żied jgħid li hemm ħafna iżjed maħmum ma' din l-istorja. Din rat il-bidu tagħha meta ebda persuna mill-familja Strickland qatt ma tħalliet ikollha siġġu, allura preżenza, fuq il-Fondazzjoni Strickland minn meta mietet Mabel Strickland. Hu sostna li hu kwalifikat bħala 'forensic accountant' l-Ingilterra u forsi jista' jkun li din kienet ir-raġuni għala ma tħalliex parti mill-fondazzjoni. Mr Hornyold Strickland kompla jgħid affarijiet li huwa stess jaf li ħafna nies ma jafuhomx. Huwa jkompli jgħid li ġimgħatejn wara li ressaq il-każ tiegħu l-qorti fl-2010 huma malajr ittrasferew 78% shareholding li kellhom fil-gazzetta lil Fondazzjoni Strickland. Sa dik id-data l-eżekuturi żammew dawn l-ishma fuq isimhom personali (f'isem l-assi ta' Mabel) għal 22 sena. Hornyold-Strickland kompla jispjega fid-dikjarazzjoni tiegħu li qabel sar dak it-trasferiment tal-ishma, l-eżekuturi poġġew lilhom infushom fuq il-Bord ta' Allied u eleġġew lil żewġ uliedhom fil-Kunsill tal-Fondazzjoni Strickland. Minħabba din l-ispjegazzjoni li ġejja, Mr Hornyold-Strickland kellu jiftaħ it-tieni kawża l-qorti. Hornyold-Strickland ikompli jgħid li l-Fondazzjoni Strickland irnexxiela takkwista diversi miljuni ta' euro f'dividendi minn Allied Newspapers Ltd, li kienet proprjetarja ta' 99% ta' Progress Press Ltd, qabel l-2010 għalkemm la kellha u lanqas jista' jkolla ishma. L-aħħar ħaġa u forsi l-aktar oxxena u ta' qsim il-qalb għan-neputi tal-fundattriċi hija li Mr Hornyold-Strickland qatt ma tħalla jara r-rapport intern dwar Adrian Hillman li ġie kommissjonat minn Allied Newspapers. Mr Robert Hornyold-Strickland għalaq id-dikjarazzjoni tiegħu b'dan il-mod: "This is a scandal." Sadanittant, Mario de Marco ħareġ stqarrija fejn qal li Robert Hornyold-Strickland kien ssekonda l-mozzjoni tiegħu biex Adrian Hillman ikun appuntat bħala direttur maniġerjali tal-Allied Newspapers Ltd. Biss waqt li din il-kwistjoni ma għandix iddur fuq attakk fuq xi karattru wieħed tal-bord, il-bord kollu li kien involut f'din l-istorja għandu jagħti rendikont sew ta' egħmilu.